open-index/open-wikipedia-markdown huggingface dataset:
Παρθεναγωγείο Φανερωμένης

Το **παρθεναγωγείο Φανερωμένης**, το οποίο ιδρύθηκε από τον Αρχιεπίσκοπο Μακάριο Α΄ το 1857, ήταν το πρώτο σχολείο θηλέων στην Κύπρο.

Ο ιδρυτής του παρθεναγωγείου, ο Αρχιεπίσκοπος Μακάριος Α΄, πρωτοστάτησε στην ίδρυση πολλών σχολείων στο νησί της Κύπρου, προκειμένου να καταπολεμηθεί ο αναλφαβητισμός.

Το παρθεναγωγείο βρίσκεται στην ιστορική Πλατεία Φανερωμένης, το οποίο βρίσκεται στο κέντρο της πρωτεύουσας και μέσα στα Ενετικά μεσαιωνικά τείχη της Λευκωσίας.

Το Σχολικό κτίριο διαθέτει κυρίως ελληνικά νεοκλασικά αρχιτεκτονικά χαρακτηριστικά, καθώς και τοπικά Κυπριακά στοιχεία.

Το Μαρμάρινο Μαυσωλείο στην ανατολική πλευρά της Εκκλησίας της Φανερωμένης βρίσκεται στο μπροστινό μέρος του κτιρίου και χτίστηκε εις μνήμην των τεσσάρων ιερέων που εκτελέστηκαν από τους Οθωμανούς κυβερνήτες του 1821, μετά την Κυπριακή εξέγερση λόγω της πρόσφατα ανακηρυγμένης Ελληνικής επανάστασης.

Σήμερα είναι συνεκπαιδευτικό σχολείο. Το κτίριο του σχολείου στεγάζει το νηπιαγωγείο, το δημοτικό και το γυμνάσιο-λύκειο. Το 2014 ανακοινώθηκε ότι το κτίριο θα εκμισθωθεί για να στεγάσει τη σχολή αρχιτεκτονικής του Πανεπιστημίου Κύπρου

## Ιστορία
Το σχολείο ιδρύθηκε το 1852, μετά από πολλές προσπάθειες από την Ελληνική Ορθόδοξη Εκκλησία και ιδιαίτερα από την εκκλησία Φανερωμένης, η οποία βρίσκεται ακριβώς δίπλα από το σχολείο. Παλαιότερα χρησιμοποιήθηκε ως παρθεναγωγείο. Το σχολείο είχε 115 μαθητές, αλλά μόνο ένα δάσκαλο. Έτσι οι μεγαλύτεροι μαθητές χρησιμοποιούνταν ως βοηθοί δάσκαλοι.

Από το 1903 το παρθεναγωγείο χρησιμοποιήθηκε και για την εκπαίδευση γυναικών εκπαιδευτικών. Το σχολείο πήρε τη σημερινή του μορφή το 1924, με την οικονομική βοήθεια της Εκκλησίας Φανερωμένης. Στις μέρες μας το σχολείο είναι δημόσιο σχολείο για αγόρια και κορίτσια. Στο ίδιο κτίριο υπάρχει ένα νηπιαγωγείο, ένα δημοτικό σχολείο και ένα γυμνάσιο.

## Παραπομπές


Κατηγορία:Κτίρια και κατασκευές στη Λευκωσία
Κατηγορία:Σχολεία της Κύπρου
Πύργος Σιακόλα

Ο **Πύργος Σιακόλα** είναι πολυώροφο κτίριο και ουρανοξύστης, ο οποίος ολοκληρώθηκε το 1959. Χτίστηκε από τον Κώστα Μαγκλή και παλαιότερα ήταν γνωστός ως **πύργος Μαγκλή**. Στο κτίριο στεγάζονται τα γραφεία της Γενικής Μηχανικής και Ελληνικής Μεταλλευτικής Εταιρείας. Βρίσκεται στην παλιά πόλη της Λευκωσίας και είναι το έκτο ψηλότερο κτίριο της πόλης, καθώς και το δέκατο τρίτο ψηλότερο κτίριο στην Κύπρο. Οι πρώτοι πέντε όροφοι καταλαμβάνονται από πολυκαταστήματα H&M. Στον 6ο όροφο υπάρχει μια καφετέρια που προσφέρει μια πανοραμική θέα της παλιάς πόλης. Ο 11ος όροφος έχει παρατηρητήριο και μουσείο με θέα σε όλη την πρωτεύουσα. Υπάρχουν τηλεσκόπια, κιάλια και ηχογραφημένο βίντεο για την ιστορία της πρωτεύουσας.

## Μουσείο και παρατηρητήριο
Αυτό το μουσείο συνδυάζει ένα σύγχρονο μουσείο με θέα σε ολόκληρη την πόλη και βρίσκεται στον 11ο όροφο του πύργου Σιακόλα. Η έκθεση - μια συνεργασία με το Λεβέντειο Μουσείο Λευκωσίας και την Ομάδα Ντέμπενχαμς, δείχνει φωτογραφίες και περιγραφές της Παλιάς Λευκωσίας και πολύγλωσσο μαγνητοσκοπημένο βίντεο.

## Παραπομπές

Κατηγορία:Αρχιτεκτονική στην Κύπρο
Κατηγορία:Κτίρια και κατασκευές στη Λευκωσία
Μπέρτα, δούκισσα της Λωρραίνης

Η **Μπέρτα της Λωρραίνης** ή **Μπέρτα της Σουαβίας** (1123/1130 - 1195) μέλος του Οίκου των Χοενστάουφεν έγινε δούκισσα της Λωρραίνης μέσω του γάμου της με τον Ματθαίο Α΄ δούκα της Λωρραίνης (1138). Η Μπέρτα ήταν κόρη του Φρειδερίκου Β΄ δούκα της Σουαβίας και της πρώτης συζύγου του Ιουδήθ της Βαυαρίας, κόρης του Ερρίκου Θ΄ δούκα της Βαυαρίας. 

Ο μικρότερος αδελφός τού πατέρα της ήταν ο βασιλιάς Κορράδος Γ΄ της Γερμανίας και δικός της αδελφός ήταν ο βασιλιάς Φρειδερίκος Α΄ Βαρβαρόσσα της Γερμανίας. Η Μπέρτα εξέδωσε πολλά διατάγματα μαζί με τον σύζυγο της. Χρησιμοποιούσε σφραγίδες τουλάχιστον με δύο διαφορετικούς τύπους: στον έναν εμφανίζεται η ίδια να τρέχει επάνω σε ένα άλογο, εικόνα ασυνήθιστη για τις γυναίκες του Μεσαίωνα. Μετά τον θάνατο τού Ματθαίου Α΄ η Μπέρτα εξέδιδε διατάγματα μαζί με τον γιο της Σίμωνα, που διαδέχτηκε τον πατέρα του ως δούκας της Λωρραίνης.

## Οικογένεια

Με τον σύζυγο της Ματθαίο Α΄ δούκα της Λωρραίνης απέκτησε :
* Σιμόν Β΄ 1140-1207, δούκας της Λωρραίνης.
* Φρειδερίκος Α΄ 1143-1206, δούκας της Λωρραίνης.
* Ιουδήθ απεβ. 1173, παντρεύτηκε τον Στέφανο Β΄ των Ιβρέα κόμη του Ωξόν.
* Αλίκη απεβ. 1200, παντρεύτηκε τον Ούγο Γ΄ δούκα της Βουργουνδίας. 
* Τιερρύ/Θεοδώριχος απεβ. 1181, επίσκοπος του Μετς.
* Ματθαίος απεβ. 1208, κόμης του Τουλ.

## Πρόγονοι



	

## Παραπομπές
 		


## Πηγές

*C. Brooke, Europe in the Central Middle Ages (Routledge, 2014)
*J. Jasperse, ‘To Have and to Hold: Coins and Seals as Evidence for Motherly Authority,' In C. Fleiner and E. Woodacre, (eds): Royal Mothers and Their Ruling Children. Wielding Political Authority from Antiquity to the Early Modern Era (Basingstoke, Palgrave Macmillan, 2015), pp. 83-104.
*J. Jasperse, ‘Manly Minds in Female Bodies: Three Women and their Power through Coins and Seals’, Arenal: Revista de historia de las mujeres 25:2 (2018), 295-321.
*G. Poull, La maison ducale de Lorraine devenue la maison impériale et royale d’Autriche, de Hongrie et de Bohême (Nancy, Presses universitaires de Nancy, 1991)

Κατηγορία:Οίκος των Χοενστάουφεν
Κατηγορία:Δούκισσες της Λωρραίνης
Σγουρομαλλαίοι

Οι **Σγουρομαλλαίοι** ήταν αρχοντικός οίκος της Πελοποννήσου επί Φραγκοκρατίας. Κατά το 1292, επί αυτοκράτορος του Βυζαντίου Ανδρονίκου Παλαιολόγου, δύο πλούσιοι Σλάβοι από τη Γενιτζού (σημερινό Ελαιοχώρι Καλαμάτας) της Πελοποννήσου, που είχαν εκτεταμένα κτήματα στην Καλαμάτα, παρατήρησαν μια μέρα ότι το Κάστρο της Καλαμάτας δεν φυλασσόταν καλά, επιτέθηκαν εναντίον του με 50 ενόπλους και το κατέλαβαν. Μετά από λίγο έφτασαν από τη Γενιτζού άλλοι 500 πάνοπλοι Σλάβοι και κατέλαβαν την Καλαμάτα, και κήρυξαν την κυριαρχία των Παλαιολόγων.

Ο πιο διεκεκριμένος αυτή την εποχή από την οικογένεια των Σγουρομαλλαίων, ο Γεώργιος, πρωτοστράτωρ του Ανδρόνικου στην Πελοπόννησο, αλλά που συμπαθούσε τους Φράγκους από τους οποίους καταγόταν, εξαπάτησε τους Σλάβους, κατέλαβε το φρούριο και το έδωσε στους Φράγκους. Για αυτή την πράξη του καθαιρέθηκε από τον Ανδρόνικο, και εξαναγκάστηκε να καταφύγει στην Τσακωνία. Οι απόγονοί του όμως διατήρησαν το αξίωμά τους στην Πελοπόννησο, καθώς όπως φαίνεται οι Σγουρομαλαίοι αναφέρονται μεταξύ των πρώτων αρχοντικών οίκων της χώρας όταν καταλήφθηκε από τους Τούρκους.

Κατηγορία:Βυζαντινές αυτοκρατορικές δυναστείες
Πινακίδες κυκλοφορίας οχημάτων της Αρμενίας

thumb|right|Αρμενική πινακίδα
Οι **πινακίδες κυκλοφορίας οχημάτων της Αρμενίας** έχουν μαύρους χαρακτήρες σε λευκό φόντο. Αποτελούνται από δύο (ή τρεις) αριθμούς, δύο γράμματα στο μέσον και τρεις (ή δύο) άλλους αριθμούς. Στην αριστερή πλευρά βρίσκεται ο διεθνής κώδικας της Αρμενίας «**ΑΜ**». Από τις 6 Αυγούστου 2014 που εφαρμόστηκε το νέο σχέδιο πινακίδων κυκλοφορίας οι πινακίδες φέρουν επιπλέον, στην αριστερή πλευρά, τη σημαία της χώρας και ένα ολόγραμμα ασφαλείας.
## Επισκόπηση
Προηγουμένως η Αρμενία διέθετε πινακίδες που εκδίδονταν ως μέρος του συστήματος της Σοβιετικής Ένωσης. Η δημοκρατία είχε τους κυριλλικούς κώδικες *АД* και *ΑΡ* . Από το 1996, μετά την ανεξαρτησία της Αρμενίας, δημιουργήθηκε το σημερινό σύστημα πινακίδων κυκλοφορίας. 
### Ιστορικό
thumb|right|Παλαιότερη Αρμενική πινακίδα (έως το 2014)
Στην αρχή της έκδοσης των αρμενικών πινακίδων κυκλοφορίας, οι πινακίδες της Αρμενίας είχαν την ίδια μορφή με αυτές της Ρωσίας. Χρησιμοποιήθηκαν οι ίδιες γραμματοσειρές και το ίδιο διαφορετικό (μικρότερο για τα γράμματα) μέγεθος γραμματοσειράς για γράμματα και ψηφία. Στην κάτω αριστερή πλευρά υπήρχε ο κωδικός AM. Το 2014, το σχέδιο άλλαξε και έγινε "ευρωπαϊκού τύπου". Η σημαία της χώρας προστέθηκε πάνω από το AM στην πάνω αριστερή πλευρά. Οι γραμματοσειρές άλλαξαν και τα γράμματα και τα ψηφία έχουν τώρα το ίδιο μέγεθος γραμματοσειράς.
### Γράμματα
Σήμερα χρησιμοποιούνται τα ακόλουθα 22 γράμματα του λατινικού αλφάβητου: A, B, C, D, F, G, H, I, J, L, M, A, B, C, D, F, G, H, I, J, L, M, N, O, P, Q, R, Տ, T, U, V, X και Ζ και τα οποία μοιάζουν (χωρίς να αντιστοιχούν) με μερικά του αρμενικού αλφάβητου.
### Μορφή
Η τυποποιημένη μορφή των αρμενικών πινακίδων είναι είτε 99 ΧΧ 999 είτε 999 ΧΧ 99, όπου 9 ένας αριθμός και όπου Χ ένα γράμμα.

Η μορφή 99 ΧΧ 999 προορίζεται για ιδιωτικά οχήματα, ενώ η άλλη μορφή χρησιμοποιείται για τα κυβερνητικά οχήματα (όπως τα αστυνομικά αυτοκίνητα). Η ομάδα των δύο αριθμών δηλώνει τον περιφερειακό κωδικό.  
## Περιφερειακοί κωδικοί

## Πηγές


Κατηγορία:Μεταφορές στην Αρμενία
Αρμενία
Ροδιά Γρεβενών

*Για συνώνυμους οικισμούς στην Ελλάδα δείτε το λήμμα: [[Ροδιά (αποσαφήνιση)]]* 

Η **Ροδιά** είναι ορεινός οικισμός της περιφερειακής ενότητας Γρεβενών σε υψόμετρο 960 μέτρα.

## Γεωγραφικά στοιχεία - αξιοθέατα
Η Ροδιά βρίσκεται προς τα βόρεια του νομού και τα όρια με το περιφερειακή ενότητα Κοζάνης, σε απόσταση 14,5 χλμ. ΒΑ. τα Γρεβενά και 30 χλμ. ΝΔ. από τη Σιάτιστα. Πολιτισμικά ανήκει στα Μαστοροχώρια Γρεβενών. Αξιοθέατα είναι οι εκκλησίες του χωριού, που έχουν χτιστεί πριν το 1900, με σημαντικότερες ο πάνω και κάτω Αι - Γιάννης, της Κοίμησης της Θεοτόκου με το ξυλόγλυπτο τέμπλο της και το εξωκλήσι του Ταξιάρχη με τις παλιές του εικόνες και τους τάφους που αποκαλύφθηκαν μετά το 1950. Υπάρχουν ακόμα το πάρκο του Αϊ - Γιάννη τοποθεσία για εκδηλώσεις και εκδρομές, τα ερείπια του παλιού νερόμυλου που ήταν σε χρήση μέχρι το 1950 στα όρια Ροδιάς - Κυδωνιών και Ροδιάς - Οροπεδίου, καθώς και η πεζοπορική διαδρομή, μέσα σε δασώδη περιοχή, μέχρι την πηγή "Αρμύρα" με τα υφάλμυρα νερά της.

## Ονομασία - διοικητικά στοιχεία
Το παλιό της όνομα είναι *Ρατοβίστη* και έτσι αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1919 μετονομάζεται σε *Ραδοβίστι* και το 1927 σε Ροδιά. Αποτελεί την τοπική κοινότητα Ροδιάς που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 252 κατοίκους.

## Παραπομπές


Κατηγορία:Δήμος Γρεβενών
Ροδιά
Σιανός

Ο **Σιανός** είναι ένας ελληνικός χορός που προορίζεται για να ανοίγει γιορτές ή κοινωνικές εκδηλώσεις. Ο Σιανός Χορός είναι επίσης γνωστός στο νησί της Καρπάθου ως Κάτω Χορός. Οι άντρες ξεκινούν το χορό και οι γυναίκες εντάσσονται στην πορεία. Οι χορευτές κρατούν τα χέρια σε ένα πλέγμα καλαθιού (σταυρό). Ο πρώτος και ο τελευταίος χορευτής είναι πάντα άνδρες. Το μέτρο είναι 2/4 και υπάρχουν έξι βήματα στο χορό, τα οποία είναι παρόμοια με το *Στα Τρία*.                                                                                                               Με το ανέβασμα του ρυθμού οι χορευτές περνάνε στο Γονατιστό και εν συνεχεία στον Πάνω Χορό.  

## Παραπομπές


Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Πλατανιώτικο Νερό

Το **Πλατανιώτικο Νερό** είναι είδος συρτού χορού από το νησί της Σάμου, που πήρε το όνομά του από ένα χωριό του νησιού που ονομάζεται Πλάτανος και από το διάσημο τραγούδι του νησιού που ονομάζεται «Το πλατανιώτικο νερό». Το τραγούδι προέρχεται επίσης από το χωριό Πλάτανος. Κανένα από τα άλλα χωριά του νησιού δεν έχει ιδιαίτερο χορό. 

## Παραπομπές


Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Δασάκι Γρεβενών

Το **Δασάκι**, επίσημα *Δασάκιον*, είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.

## Γεωγραφικά - ιστορικά στοιχεία
Το Δασάκι βρίσκεται προς στα βόρεια όρια με την περιφερειακή ενότητα Κοζάνης. Απέχει 21 χλμ. βορειοδυτικά από τα Γρεβενά και 30 χλμ. νοτιοδυτικά από τη Σιάτιστα. Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας την περίοδο 1692 και μετά (Β΄Γραφή).
Η παλιά ονομασία του χωριού είναι *Παλαιοκόπρια* και έτσι αναφέρεται επίσημα το 1918 στο ΦΕΚ 260Α - 31/12/1918 να προσαρτάται στην τότε κοινότητα Στηξαχίου (Αηδόνια) που ανήκε στο νομό Κοζάνης. Το 1950 με το ΦΕΚ 208Α - 16/09/1950 μετονομάζεται σε Δασάκιον. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Το χωριό σύμφωνα με το σχέδιο Καλλικράτης, μαζί με τα Αηδόνια αποτελούν την τοπική κοινότητα Αηδονίων που ανήκει στη δημοτική ενότητα Ηρακλεωτών του Δήμου Γρεβενών και σύμφωνα με την απογραφή 2011 έχει πληθυσμό 11 κατοίκους.

## Εξωτερικοί σύνδεσμοι
*Αρχαίος ναός του Ασκληπιού στον Άγιο Γεώργιο Γρεβενών; Ύπαρξη αρχαιοτήτων και Δασάκι (Παλιοκοπριά)
*Τα Αηδόνια και το Δασάκι νομού Γρεβενών / Αλέξανδρου Κ. Αδαμίδη 

## Παραπομπές


Κατηγορία:Δήμος Γρεβενών
Δασάκι
Ομάδα κρατών κατά της διαφθοράς

Η **Ομάδα Κρατών κατά της Διαφθοράς** () είναι όργανο του Συμβουλίου της Ευρώπης για τον έλεγχο της διαφθοράς και των μέτρων που λαμβάνονται για την αντιμετώπισή της. Η έδρα της βρίσκεται στο Στρασβούργο.

Ιδρύθηκε ως διευρυμένη μερική συμφωνία, από 17 κράτη μέλη του Συμβουλίου της Ευρώπης, το 1999 και είναι ανοιχτή και σε μη Ευρωπαϊκά κράτη. Σήμερα έχει 49 μέλη (48 κράτη μέλη του Συμβουλίου της Ευρώπης, η Λευκορωσία και οι Η.Π.Α).Κάθε κράτος που συμμετέχει στις Συμβάσεις ποινικού ή αστικού δικαίου για τη διαφθορά του Συμβουλίου της Ευρώπης (Council of Europe's Criminal or Civil Law Conventions on Corruption) προσχωρεί αυτόματα στη GRECO και στις διαδικασίες αξιολόγησής της.

## Δείτε επίσης
* Διεθνής Διαφάνεια

## Παραπομπές


## Εξωτερικοί σύνδεσμοι
*  

Κατηγορία:Συμβούλιο της Ευρώπης
Κατηγορία:Διαφθορά
Υδραγωγείο Λευκωσίας

Το **παλαιό υδραγωγείο Λευκωσίας** βρίσκεται στη Λευκωσία, στην πρωτεύουσα της Κύπρου. Είναι το αρχαιότερο υδραγωγείο στην Κύπρο. Βρίσκεται κοντά στο μνημείο Ελευθερίας στη Λευκωσία.

## Ιστορία
### Οθωμανική περίοδο
Χτίστηκε τον 18ο αιώνα. Το αρχαίο Υδραγωγείο ήταν μέρος του παλαιού συστήματος παροχής νερού της Λευκωσίας, η οποία έφερε το νερό από τα βουνά στα βόρεια της πόλης. Μια πέτρινη αψιδωτή κατασκευή, έτρεχε από την Πύλη της Κερύνειας στα βόρεια, στη Πύλη της Αμμοχώστου στα ανατολικά, και παρείχε νερό για αρκετές πηγές στις γειτονιές της πόλης. Αυτό το τμήμα του υδραγωγείου ήταν γνωστό ως υδραγωγείο Σιλιχτάρ, από τον Οθωμανό κυβερνήτη εκείνη την εποχή. Κατά τη διάρκεια της κατεδάφισης ενός ιδιωτικού κτιρίου, αποκαλύφθηκαν έντεκα καμάρες του παλαιού υδραγωγείου, κρυμμένα μέσα στη δομή μιας γειτονικής νεότερης κατασκευής. Οι καμάρες έδειξαν σημάδια εκτεταμένης φθοράς.

### 19ος αιώνας
Τον 19ο αιώνα υλοποιήθηκε ένα μεγάλο έργο στη Λευκωσία, το οποίο περιελάμβανε την αποκατάσταση του μνημείου, αλλά και τον επανασχεδιασμό του συστήματος ύδρευσης στη περιοχή.

Κατηγορία:Τουρισμός στην Κύπρο
Κατηγορία:Ιστορία της Κύπρου
Κατηγορία:Κτίρια και κατασκευές στη Λευκωσία
Πισσώδης άμμος

[μικρογραφία|Η περιοχή πισσώδους άμμου Αθαμπάσκα, στην [Αλμπέρτα του Καναδά είναι μια πολύ μεγάλη πηγή πισσώδους άμμου, που μπορεί να αναβαθμιστεί σε συνθετικό αργό πετρέλαιο.]]
[μικρογραφία|Πισσώδης ψαμμίτης από την [Καλιφόρνια, ΗΠΑ.]]

Η **πισσώδης άμμος** (αγγλικά: *οil sands* ή *crude bitumen* ή *bituminous sands*) είναι μια μορφή μη συμβατικού κοιτάσματος πετρελαίου. Τα αποθέματα πισσώδους άμμου αποτελούνται από φυσικά μείγματα άμμου, αργίλου, νερού και ιδιαίτερα μεγάλου ιξώδους μειγμάτων βαρέων υδρογονανθράκων (πιθανώς και με θειούχες προσμείξεις), είτε σε μορφή πισσώδους κινούμενης άμμου, είτε εγκλωβισμένων μέσα σε πισσώδη ψαμμίτη.

Φυσικά υπάρχοντα κοιτάσματα πισσώδους άμμου έχουν αναφερθεί σε πολλές χώρες, αλλά έχουν βρεθεί σε εξαιρετικά μεγάλες ποσότητες στον Καναδά.

Άλλα μεγάλα κοιτάσματα βρίσκονται στο Καζακστάν, στη Ρωσία και στη Βενεζουέλα. Εκτιμάται ότι τα παγκόσμια κοιτάσματα πετρελαίου ανέρχονται σε περισσότερο από 320 κ.χλμ... Αυτή η εκτίμηση συμπεριλαμβάνει κοιτάσματα που δεν έχουν ακόμη ανακαλυφθεί. Τα αποδεδειγμένα κοιτάσματα πισσώδους άμμου ανέρχονται περίπου στα 16 κ.χλμ. Τα συνολικά αποθέματα πισσώδους άμμου εκτιμάται ότι ανέρχονται σε 39,694 κ.χλμ., από τα οποία 28,11 κ.χλμ., δηλαδή περί το 70,8%, βρίσκονται στην Αλμπέρτα του Καναδά.



## Aναφορές


Κατηγορία:Μίγματα
Κατηγορία:Πετρέλαιο
Αλαγκόν (ποταμός)

Ο **Αλαγκόν** (*Alagón*) είναι ποταμός της Ισπανίας μήκους 205 χιλιομέτρων. Είναι ο μεγαλύτερος σε μήκος παραπόταμος του Τάγου. Η πηγή του βρίσκεται σε υψόμετρο 1.060 μέτρα στη Σιέρα δε Φράνθια, κοντά στο χωριό Φράδες δε λα Σιέρα, νοτίως της Σαλαμάνκα. Ο Αλαγκόν ρέει προς τα νοτιοδυτικά, περνώντας από τα χωριά Σαν Εστεμπάν δε λα Σιέρα και Γκουίχο δε Γραναδίγια, και μετά από την πόλη Κορία. Τελικώς χύνεται στον Τάγο στο ύψος της Αλκάνταρα, ως δεξιός παραπόταμός του.

Τρία φράγματα έχουν κατασκευασθεί κατά μήκος του ρου του Αλαγκόν: Το «Γκαβριέλ υ Γκαλάν», που είναι το μεγαλύτερο και έχει υδροηλεκτρικό σταθμό ισχύος 110 MW, το «Ελ Ποντόν» στο Γκουίχο δε Γραναδίγια, επίσης με υδροηλεκτρικό σταθμό ισχύος 52 MW, και το «Μοντεερμόζο-Βαλδεομπίσπο».

## Παραπόταμοι
Ο Αλαγκόν έχει τους δικούς του παραποτάμους: Φράνθια, Σανγκουσίν, Κουέρπο δε Όμπρε, Λα Πάλλα, Ρίο δε λος Άνχελες, Αμπρόθ, Χέρτε και Άραγο.

## Εξωτερικοί σύνδεσμοι
* 
* Εικόνες του Αλαγκόν κοντά στις πηγές του

Κατηγορία:Ποταμοί της Ισπανίας
Κατηγορία:Καστίλη και Λεόν
Κατηγορία:Εξτρεμαδούρα
Γκιάλιτσα

Η **Γκιάλιτσα** ( ή Gjallica e Lumës) είναι ασβεστολιθικό βουνό με υψόμετρο 2.487 μ. πάνω από τη στάθμη της θάλασσας, και η υψηλότερη κορυφή στον νομό Κούκεσι της Αλβανίας. Βρίσκεται 8 χλμ. νοτιοανατολικά του Κούκεσι, και η κορυφή του καλύπτεται από χιόνι μέχρι τον Ιούνιο όταν οι χειμώνες είναι κρύοι και με έντονες χιονοπτώσεις. 

Το βουνό βρίσκεται στις οικοπεριοχές των Βαλκανικών και Δειναρικών μικτών δασών παλαιαρκτικής προέλευσης. Οι πλαγιές του βουνού καλύπτονται εξ ολοκλήρου από κωνοφόρα δάση. Έχει πυκνή βλάστηση από πεύκα και οξιές σε μεγάλο υψόμετρο, αλλά αραιή βλάστηση στους πρόποδες του βουνού λόγω του κλειστού πλέον εργοστασίου που εξέπεμπε επιβλαβή αέρια για τη βλάστηση η οποία βρισκόταν κοντά σε αυτό. Η Γκιάλιτσα φαίνεται να είναι πολύ ψηλή, λόγω της κοιλάδας του Μαύρου Δρίνου στα δυτικά του που έχει υψόμετρο μόλις 250 μ. από τη στάθμη της θάλασσας.

## Δείτε επίσης
* Κατάλογος βουνών της Αλβανίας 

## Παραπομπές


Κατηγορία:Βουνά της Αλβανίας
Δικαστική ψυχιατρική

Η  Ψυχιατροδικαστική ή **δικαστική ψυχιατρική** είναι υποειδικότητα της ψυχιατρικής και σχετίζεται με κατανόηση της παραβατικής συμπεριφοράς και σχετίζεται με την εγκληματολογία. αλλά και την νομική.  Είναι ο κλάδος της Ψυχιατρικής που σχετίζεται στενότερα με την Νομική. Ένας Ψυχιατροδικαστής- δικαστικός ψυχίατρος παρέχει ψυχιατρικές υπηρεσίες σε ένα δικαστήριο - όπως το να κρίνει εάν ένας κατηγορούμενος είναι ικανός να δικαστεί – και να παρέχει θεραπεία όπως φάρμακα και ψυχοθεραπεία σε εγκληματίες αλλά και μεριμνά για την ψυχική υγεία των κρατουμένων και την φροντίδα των ψυχικά πασχόντων παραβατών είτε σε καταστήματα κράτησης είτε στην κοινότητα

## Παραπομπές


Κατηγορία:Ψυχιατρική
Κατηγορία:Δικαιοσύνη
Πότοτσι (Μόσταρ)

Το **Πότοτσι** (κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Ο οικισμός ευρίσκεται επί της αριστερής όχθης του ποταμού Νέρετβα.

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Πότοτσι αριθμούσε  κατοίκους, οι οποίοι ήσαν κατανεμημένοι ως κάτωθι:

## Μεταφορές
Το Πότοτσι διασχίζεται από την Εθνική Οδό 17 (Ευρωπαϊκή Οδός E73).

[μικρογραφία|κέντρο|Άποψη της Εθνικής Οδού 17, στο τμήμα μεταξύ Πότοτσι-[Μόσταρ.]]

## Δείτε επίσης

* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Νέα Τραπεζούντα Γρεβενών

*Για συνώνυμο οικισμό στην Ελλάδα δείτε το λήμμα: [[Νέα Τραπεζούντα Πιερίας]]* 

Η **Νέα Τραπεζούντα**, επίσημα **Νέα Τραπεζούς**, είναι οικισμός της Κοκκινιάς στην περιφερειακή ενότητα Γρεβενών σε υψόμετρο 660 μέτρα.

## Γεωγραφικά - ιστορικά στοιχεία
Η Νέα Τραπεζούντα βρίσκεται προς τα βόρεια του νομού και τα όρια με την περιφερειακή ενότητα Κοζάνης, σε απόσταση 19,5 χλμ. Β.-ΒΑ. τα Γρεβενά και 14 χλμ. ΝΔ. από τη Σιάτιστα. Βρίσκεται δίπλα και δυτικά της Κοκκινιάς και δημιουργήθηκε μετά την Ελληνοτουρκική ανταλλαγή πληθυσμών του 1923, όταν οι εξισλαμισθέντες  Έλληνες (Βαλαάδες) που ζούσαν σε αυτή έφυγαν για την Τουρκία και στην περιοχή εγκαταστάθηκαν πρόσφυγες από τον Πόντο, οι οποίοι ήταν κυρίως από την Όλασα της Τραπεζούντας και το Κιλίγερις του Νικσάρ. Την περίοδο της κατοχής το χωριό κάηκε δύο φορές, από τους Ιταλούς και τους Γερμανούς. Τις δεκαετίες του 1950 και του 1960 πολλοί κάτοικοί του μετανάστευσαν στην Αυστραλία, Δυτική Γερμανία και Βέλγιο.

## Διοικητικά στοιχεία
Ως οικισμός αναφέρεται επίσημα το 1961 να προσαρτάται στην τότε κοινότητα Κοκκινιάς. Σύμφωνα με το σχέδιο Καλλικράτης, μαζί με την Κοκκινιά τη τοπική κοινότητα Κοκκινιάς που ανήκει στην δημοτική ενότητα Ηρακλεωτών του Δήμου Γρεβενών αποτελούν και σύμφωνα με την απογραφή 2011 έχει πληθυσμό 19 κατοίκους.

## Εξωτερικοί σύνδεσμοι

* Ο ιστότοπος της Νέας Τραπεζούντας 

## Παραπομπές


Κατηγορία:Δήμος Γρεβενών
Νέα Τραπεζούντα
Ράμπινα (Μόσταρ)

Η **Ράμπινα** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

Προ του Πολέμου της Βοσνίας, το χωριό της Χρούστα αποτελούσε μέρος του Δήμου του Νεβέσινιε. Ωστόσο, μετά το πέρας του πολέμου, τμήμα του εδάφους του ενσωματώθηκε στον Δήμο του Μόσταρ, ενώ, ταυτόχρονα, εντάχθηκε στην Ομοσπονδία της Βοσνίας και Ερζεγοβίνης.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Πανελλήνιο Πρωτάθλημα Φινν 2008

Το **Πανελλήνιο Πρωτάθλημα Φινν 2008** ήταν διοργάνωση του Πανελληνίου Πρωταθλήματος Φινν, που διοργανώθηκε από την Ελληνική Ιστιοπλοϊκή Ομοσπονδία και το Ν.Ο. Θεσσαλονίκης. Η διοργάνωση πραγματοποιήθηκε στη Θεσσαλονίκη από την Τρίτη 26 Φεβρουαρίου έως και το Σάββατο 1η Μαρτίου του 2008. Συμμετείχαν αθλητές στις κατηγορίες ανδρών και νέων ανδρών.

Στον πίνακα των μεταλλίων πρωταθλητής αναδείχθηκε ο Αιμίλιος Παπαθανασίου του Ολυμπιακoύ Σ.Φ.Π. με 4 βαθμούς. Την δεύτερη και την τρίτη θέση κατέκτησαν ο Αλέξανδρος Δραγούτσης του Ο.Θ.Α. με 9 βαθμούς και ο Ηλίας Χατζηπαυλής του Ν.Ο. Παλαιού Φαλήρου με  13 βαθμούς.
## Αποτελέσματα
### Οι έξι πρώτοι αθλητές

## Πίνακας μεταλλίων

## Παραπομπές


Κατηγορία:Πανελλήνιο Πρωτάθλημα Φινν
Κατηγορία:Ιστιοπλοΐα το 2008
Κατηγορία:Αθλητισμός στη Θεσσαλονίκη
Μάγια Σάντου

Η **Μάγια Σάντου** (Maia Sandu, γεννήθηκε στις 24 Μαΐου 1972), είναι πολιτικός της Μολδαβίας , πρόεδρος της χώρας από τις 24 Δεκεμβρίου 2020, η οποία υπηρέτησε στο αξίωμα της πρωθυπουργού από τις 8 Ιουνίου 2019 ως τις 12 Νοεμβρίου της ίδιας χρονιάς. Έγινε η τρίτη γυναίκα πρωθυπουργός της χώρας μετά τις Ζιναΐντα Γκρετσεάνιι και την Νατάλια Γκέρμαν. Η κυβέρνησή της ανατράπηκε με πρόταση μομφής, η οποία εγκρίθηκε στο κοινοβούλιο στις 12 Νοεμβρίου 2019. 

## Πολιτική σταδιοδρομία
Από το 2010 έως το 2012, εργάστηκε ως σύμβουλος του διοικητή της Παγκόσμιας Τράπεζας στην Ουάσινγκτον. Από το 2012 έως και τον Ιούλιο του 2015 ήταν υπουργός Παιδείας.  Στις 23 Ιουλίου 2015 της έγινε επίσημη πρόταση από το Φιλελεύθερο Δημοκρατικό Κόμμα να αναλάβει ως υποψήφια την πρωθυπουργία ως διάδοχος της Νατάλια Γκέρμαν. Στις 23 Δεκεμβρίου 2015 ίδρυσε με επικεφαλής την ίδια το κόμμα της Δράσης και της Αλληλεγγύης. Ενώ το 2016 ήταν υποψήφια στις προεδρικές εκλογές με τον Φιλοευρωπαϊκό συνασπισμό, ωστόσο η ίδια ηττήθηκε στις εκλογές από τον Ιγκόρ Ντοντόν. Μετά την παραίτηση του πρωθυπουργού Πάβελ Φίλιπ μετά την 1η Ιουνίου 2019, ξεκίνησαν οι συνομιλίες μεταξύ του Φιλελεύθερου Δημοκρατικού Κόμματος, του Σοσιαλιστικού Κόμματος και του Κόμματος Δράσης και Αλληλεγγύης για την συγκρότηση μιας κυβέρνησης μεγάλου συνασπισμού, ενώ ο ίδιος ο Πρόεδρος της Μολδαβίας πρότεινε την Μάγια Σάντου για πρωθυπουργό. Στις 8 Ιουνίου 2019 η Σάντου έλαβε την έγκριση του διορισμού της από το κοινοβούλιο, όπως και το υπουργικό της συμβούλιο με 86 έδρες υπέρ έναντι 16 κατά. 

Ενώ την ίδια μέρα το Ανώτατο Συνταγματικό Δικαστήριο της Μολδαβίας με απόφασή του κήρυξε παράνομο και αντισυνταγματικό τον διορισμό της πρωθυπουργού Μάγια Σάντου, δημιουργώντας έτσι μια τεράστια συνταγματική κρίση μετά από καταγγελίες της αντιπολίτευσης. Στις 15 Ιουνίου 2019 το ίδιο το Ανώτατο Συνταγματικό Δικαστήριο έκρινε τον διορισμό της πρωθυπουργού και του υπουργικού συμβουλίου συνταγματικά ορθό.

Η Μάγια Σάντου ανατράπηκε από πρωθυπουργός μετά από πρόταση μομφής στο κοινοβούλιο στις 12 Νοεμβρίου 2019. Παρέμεινε προσωρινά στην πρωθυπουργία μέχρι τον διορισμό νέας κυβέρνησης και την διαδέχθηκε ως πρωθυπουργός ο Ίον Κίτσου.

Στις 15 Νοεμβρίου 2020, η ίδια εξελέγη πρόεδρος της Μολδαβίας ύστερα από τη νίκη της επί του Ίγκορ Ντόντον στον δεύτερο γύρο. Ανέλαβε και επίσημα καθήκοντα στις 24 Δεκεμβρίου 2020 και με αυτόν τον τρόπο κατέληξε να γίνει η πρώτη γυναίκα πρόεδρος της Μολδαβίας.

## Παραπομπές


Κατηγορία:Πρόεδροι της Μολδαβίας
Κατηγορία:Πρωθυπουργοί της Μολδαβίας
Κατηγορία:Ηγέτες εν ενεργεία
Κατηγορία:Γυναίκες Πρωθυπουργοί
Λουίζα Νοϊμπάουερ

[μικρογραφία|Η Νοϊμπάουερ (αριστερά) με τη [Γκρέτα Τούνμπεργκ (δεξιά) τον Μάρτιο του 2019, κατά τη διάρκεια διαμαρτυρίας για το κλίμα στο Αμβούργο.]]

Η **Λουίζα-Μαρία Νοϊμπάουερ** (, Αμβούργο) είναι Γερμανίδα ακτιβίστρια για τη κλιματική αλλαγή. Είναι ένας από τους κύριους διοργανωτές του κινήματος των μαθητικών κινητοποιήσεων για το κλίμα, εμπνευσμένες από την Γκρέτα Τούνμπεργκ. Υποστηρίζει την εφαρμογή της Ατζέντας για το 2030 στη Γερμανία και μια πολιτική που είναι συμβατή με τη Συμφωνία του Παρισιού. Η Νοϊμπάουερ είναι μέλος της Συμμαχίας 90/Οι Πράσινοι και τη Πράσινης Νεολαίας. Συμμετέχει σε διάφορες οργανώσεις, όπως για παράδειγμα οργανώσεις για την προστασία του κλίματος, τη δικαιοσύνη μεταξύ των γενεών και κατά της παγκόσμιας φτώχειας.

## Παραπομπές


Κατηγορία:Γερμανοί ακτιβιστές
Τσαούση (περιοχή)

Ως **Τσαούση** καλείται περιοχή και συνοικία η οποία βρίσκεται νοτιοδυτικά της πόλης της Πάτρας, εκτεινόμενη εντός των περιφερειών του Μιντιλογλίου, της Παραλίας και των Ροϊτίκων. Διοικητικά ανήκει στην Δημοτική Ενότητα Παραλίας του Δήμου Πατρέων.

## Τοποθεσία
Βρίσκεται μοιρασμένη εντός των άλλοτε ανεξάρτητων κοινοτήτων Μιντιλογλίου, Παραλίας και Ροϊτίκων και απέχει περίπου 8 χιλιόμετρα από το κέντρο της Πάτρας. Στο δυτικό τμήμα της βρέχεται από τον Πατραϊκό κόλπο και εκεί βρίσκεται η ομώνυμη παραλία, που παλιότερα ήταν αρκετά φημισμένη. Την περιοχή διατρέχει η Παλαιά Εθνική Οδός Πατρών-Πύργου ενώ ανατολικά διέρχεται η Περιμετρική Οδός Πατρών η οποία συνδέει τη Νέα Εθνική Οδό Πατρών-Πύργου και τη Νέα Εθνική Οδό Πατρών-Αθηνών, στην περιοχή επίσης βρίσκεται και η συνδετήρια οδός (οδός Θερμοπυλών) της Π.Ε.Ο. Πατρών-Πύργου με τη Ν.Ε.Ο. Πατρών-Πύργου.

## Συγκοινωνίες

Από την περιοχή Τσαούση διέρχεται και κάνει στάσεις το δρομολόγιο της Γραμμής «Νο 5» του Αστικού ΚΤΕΛ Πατρών. H περιοχή εξυπηρετείται από τις 29 Φεβρουαρίου 2020 από τον Προαστιακό Σιδηρόδρομο Πάτρας μέσω της στάσης «Τσαούση - Μιντιλόγλι / Tsaousi - Mintilogli της Γραμμής 2. 

Στον παρακείμενο Σ.Σ. Μιντιλογλίου που βρίσκεται στην περιοχή, ο οποίος θα χρησιμοποιηθεί ως μελλοντική στάση της Γραμμής 2 του Προαστιακού Πάτρας, έκαναν παλαιότερα στάση οι συρμοί του μετρικού σιδηροδρομικού δικτύου προς Πύργο και Κυπαρισσία.

## Παραπομπές και υποσημειώσεις


## Εξωτερικοί σύνδεσμοι
* Η περιοχή Τσαούση στους της Χάρτες Google. Ανάκτηση: 25/06/2019.
* Η περιοχή Τσαούση στο Open Street Map. Ανάκτηση: 25/06/2019.
* Η περιοχή Τσαούση στο Wikimapia. Ανάκτηση: 25/06/2019.
* Παλαιά φωτογραφία του 20ου αιώνα από την παραλία της περιοχής Τσαούση. Ιστοσ.: paliapatra.gr (Φωτογραφίες από την παλιά Πάτρα). Ανάκτηση: 25/06/2019.

Κατηγορία:Δήμος Παραλίας
Αστεγία στην Ελλάδα

Η **αστεγία στην [[Ελλάδα]]** είναι σημαντικό κοινωνικό ζήτημα. Σύμφωνα με εκτίμηση, η αστεγία επηρεάζει πάνω από 20.000 άτομα μόνο στην Αθήνα. Μερικοί ερευνητές επισημαίνουν το πρόβλημα της έλλειψης επαρκών δεδομένων, με αποτέλεσμα να υπάρχουν σημαντικές προκλήσεις για την τεκμηρίωση της ορατής και κρυφής έλλειψης στέγης στην Ελλάδα.
## Ιστορική αναδρομή
Παραδοσιακά, η επιθυμία για την (ιδιόκτητη) κατοχή ή τη χρήση καταλύματος (στέγης) είναι αναπόσπαστο χαρακτηριστικό της ελληνικής κοινωνίας, με την ουσία του ζητήματος στέγασης να εκφράζεται από τη συνηθισμένη, λαϊκή έκφραση «να βάλω ένα κεραμύδι στο κεφάλι μου». Κατά εποχές, δυσμενείς οικονομικές συνθήκες που δεν ευνοούσαν την σύντομη υλοποίηση της παραπάνω προσδοκίας για μεγάλα τμήματα του πληθυσμού (με αποτέλεσμα νέα ζευγάρια να διαμένουν μαζί με τους γονείς τους κλπ). Η μεγαλύτερη κρίση του θέματος αυτού στην Ελλάδα προέκυψε αμέσως μετά τη Μικρασιατική Καταστροφή του 1922 και ακολούθως το 1923-24 με την ανταλλαγή πληθυσμών μεταξύ Ελλάδας Τουρκίας, όταν χρειάστηκε σε σύντομο χρόνο να εξευρεθεί ο τρόπος και να εξασφαλισθούν τα απαιτούμενα κεφάλαια για τη στέγαση περίπου 1,5 εκατομμυρίων Ελλήνων χριστιανών προσφύγων από την Τουρκία. Υπήρξαν πάμπολλες περιπτώσεις κατά τις οποίες ολόκληρες οικογένειες στεγάζονταν σε αποθήκες, ναούς, σχολεία, θεωρεία θεάτρων, γήπεδα και άλλους ακατάλληλους χώρους επί μήνες, ίσως και έτη, ενώ οι πρόχειροι προσφυγικοί συνοικισμοί που κατασκευάστηκαν δεν διέθεταν τις απαραίτητες υποδομές, με αποτέλεσμα την εξάπλωση μολυσματικών ασθενειών που αποδεκάτιζαν τους άστεγους.

## Η σύγχρονη κατάσταση στην Ελλάδα της οικονομικής κρίσης
Μια μελέτη διαπίστωσε ότι στην Αθήνα, η πλειοψηφία των αστέγων ατόμων έγιναν άστεγοι μέσα στα τελευταία πέντε χρόνια. Ορισμένες εκθέσεις δηλώνουν ότι η οικονομική κρίση έχει οδηγήσει σε αύξηση των άστεγων παιδιών στην Ελλάδα. Πολλά από αυτά τα παιδιά είναι μεταξύ 5 και 14 ετών.

Οι μελετητές υποστηρίζουν ότι το ζήτημα των άστεγων παιδιών στην Ελλάδα είναι μια υποπεριοχή που ερευνάται, με αδύναμες απαντήσεις από τη πολιτική. Είναι ένα πρόβλημα που σχετίζεται με τις πρόσφατες εξελίξεις της μετανάστευσης προς την Ελλάδα, κυρίως από την Αλβανία.

## Παραπομπές

Κατηγορία:Ελληνική κοινωνία
Ελλαδα
Πέτρος Τσιτσιπάς

Ο **Πέτρος Τσιτσιπάς** (γεννηθείς στις 27 Ιουλίου 2000) είναι Έλληνας παίκτης της αντισφαίρισης και είναι ο μικρότερος αδερφός του Στέφανου Τσιτσιπά.
## Καριέρα
Ο Τσιτσιπάς έφτασε μέχρι την 727η θέση στην κατάταξη της ΕΕΑ (30 Αυγούστου 2021). Επίσης, στα διπλά ανδρών έχει φτάσει μέχρι την 108η θέση (26 Ιουνίου 2023).

Ο Τσιτσιπάς έχει εκπροσωπήσει την Ελλάδα στο κύπελλο Ντέιβις.

Πήρε μέρος στους Ολυμπιακούς Αγώνες του 2024 σε δύο αγώνες: Στο ανδρικό μονό μετά από την απόσυρση του Βρετανού Κάμερον Νόρι, όπου και ηττήθηκε με 2-0 σετ από τον Ολλανδό Τάλον Χρίεκσπουρ, και στο διπλό ανδρών μαζί με τον αδελφό του Στέφανο, όπου ηττήθηκαν επίσης με 1-2 σετ από τους Πορτογάλους Νούνο Μπόρζες και Φρανσίσκο Καμπράλ.
## Παραπομπές


Κατηγορία:Έλληνες αθλητές της αντισφαίρισης
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Γκάτζια Αργολίδας

Η **Γκάτζια** είναι ημιορεινό χωριό της Αργολίδας. Το χωριό υπάγεται στην τοπική κοινότητα Αγίου Δημητρίου της δημοτικής ενότητας Ασκληπιείου του δήμου Επιδαύρου.

Το χωριό στην απογραφή του 2021 είχε πληθυσμό 43 μόνιμων κατοίκων.

## Πληθυσμός
Ο πληθυσμός της Γκάτζιας γνώρισε πολύ μεγάλη αύξηση από το 1928 μέχρι και το 1951 αλλά έκτοτε έχει μειωθεί σημαντικά. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Κατηγορία:Χωριά του Αραχναίου
Μαιν (ποταμός)

Ο **Μαιν** (γαλλικά:*Maine*) είναι ένας γαλλικός ποταμός που διαρρέει το νομό Μαιν-ε-Λουάρ, στην Περιοχή του Λίγηρα. Έχει την ιδιαιτερότητα ότι δεν έχει πηγές. Είναι ένας πλατύς ποταμός, μικρός σε μήκος, μόλις 11,5 χιλιόμετρα. Εκβάλει στον Λίγηρα στο επίπεδο της κοινότητας Μπουσμαίν.

Κάποιοι άλλοι συγγραφείς πιστεύουν, ωστόσο, ότι ο Μαιν δεν είναι ένας ξεχωριστός ποταμός: είναι μόνο η τοπική ονομασία του ποταμού Μαγιέν στο τμήμα του ρου του, βόρεια της κοινότητας Ανζέ έως τις εκβολές του στον Λίγηρα.

Το όνομα του ποταμού προέρχεται από το λατινικό *Meduana.*

## Γεωγραφική θέση
αριστερά|μικρογραφία|180x180εσ|Ο Λίγηρας και οι παραπόταμοί του, ο ποταμός Μαιν ψηλά, αριστερά
Ο ποταμός Μαιν σχηματίζεται από τη συμβολή των ποταμών Μαγιέν και Σαρτ, βόρεια της Ανζέ. Βορειότερα, ο ποταμός Μαγιέν έχει δεχθεί τα ύδατα του Ουντόν και ο ποταμός Σαρτ του Λουάρ. Είναι επομένως ένας σημαντικός ποταμός που εκβάλει στον Λίγηρα, αυξάνοντας σημαντικά τη ροή του ποταμού.

Ο ποταμός, λίγο μετά τη δημιουργία του ρέει μέσα από την πόλη Ανζέ, κάτω από το κάστρο του δουκών του Ανζού που δεσπόζει στον ποταμό με τους 17 πύργους του.

Ο ποταμός Μαιν έδωσε το όνομά του στο νομό Μαιν-ε-Λουάρ, καθώς και στη λίμνη Μαιν, 2 χιλιόμετρα νότια της Ανζέ.
Αρχείο:P1310987 Angers Maine chateau roi Rene rwk.jpg|Το κάστρο της Ανζέ δεσπόζει πάνω στον ποταμό Μαιν
Αρχείο:F0996 Angers pont Verdun rwk.jpg|Η γέφυρα Βερντέν, στην Ανζέ
Αρχείο:F0953 Angers confluence Mayenne et Sarthe rwk.jpg|Η συμβολή των Μαγιέν και Σαρτ, βόρεια της Ανζέ
Αρχείο:Confluence de la Maine et de la Loire en hiver.jpg|Η εκβολή του ποταμού Μαιν στον Λίγηρα στη Μπουσμαίν, ο Λίγηρας παγωμένος


## Παραπομπές


Κατηγορία:Ποταμοί της Γαλλίας
Τομόρ

Το **Όρος Τομόρ** () είναι βουνό στη νότια Αλβανία με υψόμετρο 2.417 μ. από την στάθμη της θάλασσας. Είναι το δεύτερο υψηλότερο βουνό στη Νότια Αλβανία και βρίσκεται στο Εθνικό Πάρκο Τομόρ, το οποίο είναι γνωστό για τα ποικίλα είδη φυλλοβόλων και κωνοφόρων δένδρων και τη μεγάλη ποικιλία χλωρίδας. Πολλά απειλούμενα είδη ζουν ελεύθερα σε αυτήν την περιοχή. Μεταξύ αυτών καφέ αρκούδες (Ursus arctos), γκρίζοι λύκοι (Canis lupus) και αρπακτικά πτηνά. Στο όρος Τομόρ πραγματοποιούνται διάφορες δραστηριότητες όπως πεζοπορία, ιππασία, κανό και σκι. 

## Ιστορία και θρύλος
Κατά την κλασική αρχαιότητα, το Όρος Τομόρ ήταν γνωστό ως Όρος Άμυρον. Το Άμυρόν ήταν ένα σημαντικό χαρακτηριστικό της περιοχής της Δεσσαρέτιδος, η οποία έλαβε το όνομά της από τους κατοίκους της, Δασσαρήτες, μια ηπειρωτική φυλή η οποία ανήκε στους Χάονες. 

Το Τομόρ είναι ιερός τόπος τόσο για τους Χριστιανούς, οι οποίοι ανεβαίνουν σε αυτό κατά την ημέρα της Κοίμησης της Θεοτόκου (15 Αυγούστου) για να τιμήσουν την Παναγία όσο και για τους Μπεκτασήδες, οι οποίοι τιμούν τον Αμπάς ιμπν Αλί κατά τη διάρκεια του ετήσιου προσκυνήματος μεταξύ 20–25 Αυγούστου. 

Στην αλβανική λαϊκή παράδοση, το όρος Τομόρ έχει ανθρώπινη μορφή και συνδέεται με τη θρυλική φιγούρα του Μπάμπα Τομόρ, ο οποίος παρουσιάζεται ως ηλικιωμένος γίγαντας με μακρά λευκή γενειάδα και τέσσερις θηλυκούς αετούς, που αιωρούνται πάνω του και σκαρφαλώνουν στις χιονισμένες πλαγιές του. Σύμφωνα με τον Γερμανό λαογράφο Μαξιμίλιαν Λάμπερτζ, ο Μπάμπα Τομόρ έλκει την καταγωγή του από μία ιλλυρική θεότητα. 

Η λατρεία του Όρους Τομόρ ξεκινά από την περίοδο της Αλβανικής Εθνικής Αφύπνισης της αλβανικής λογοτεχνίας, όπου συγγραφείς όπως οι Κωνσταντίνος Χριστοφορίδης, Ναΐμ Φρασέρι, Άντον Ζάκο Τσαγιούπι, Ασντρένι, Χίλα Μόσι, και Ντρε Μιέντα αφιέρωσαν έργα πεζογραφίας και ποίησης στον Πατέρα Τομόρ. 

## Δείτε επίσης
* Κατάλογος βουνών της Αλβανίας 

## Παραπομπές


## Πηγές

*
*
*

Κατηγορία:Γεωγραφία του Νομού του Μπεράτ
Κατηγορία:Βουνά της Αλβανίας
Πόρος Γρεβενών

*Για συνώνυμο οικισμό στην Ελλάδα δείτε το λήμμα: [[Πόρος (αποσαφήνιση)]]* 

Ο **Πόρος**, είναι ορεινός οικισμός της περιφερειακής ενότητας Γρεβενών σε υψόμετρο 620 μέτρα.

## Γεωγραφικά στοιχεία - αξιοθέατα
Ο Πόρος βρίσκεται δίπλα και ανατολικά του ποταμού Αλιάκμονα, στις νοτιοδυτικές πλαγιές του όρους Λυκοπήγαδο (υψομ. 843) σε απόσταση 11 χλμ. Α.-ΒΑ. τα Γρεβενά. Το χωριό αποτελεί την είσοδο των Γρεβενών προς την περιοχής των Βεντζίων. Οι κάτοικοί του ασχολούνται με τη γεωργία και στα χωράφια τους δίπλα στον Αλιάκμονα καλλιεργούν κυρίως καλαμπόκι, τριφύλλι, καπνά. Παλιότερα παρήγαγαν μεγάλες ποσότητες ξυλοκάρβουνου από τα γειτονικά δάση βελανιδιάς του Λυκοπήγαδου και Μότσιαλη. Αξιοθέατα θεωρούνται η τοποθεσία "Αμπδίστρα" με τις ηφαιστειογενείς, βραχώδεις όχθες στον Αλιάκμονα και οι εκκλησίες του των Αγίων Ταξιαρχών (στο δρόμο προς τη Μικροκλεισούρα), της Αγίας  Τριάδας (κοιμητηριακός ναός) και του Αγίου Αθανασίου (του 1794).

## Ονομασία - διοικητικά στοιχεία
Το παλιό όνομα από την εποχή της τουρκοκρατίας είναι *Γκουστάμ* και έτσι αναφέρεται το 1918 στο ΦΕΚ 260Α - 31/12/1918 να προσαρτάται στην τότε κοινότητα Κοπρίβης (Κνίδης). Το 1927 με το ΦΕΚ 18Α - 01/02/1927 μετονομάστηκε σε Πόρος. Σύμφωνα με το σχέδιο Καλλικράτης, μαζί με την Κνίδη, τη Μικροκλεισούρα, την Ιτέα και το Πιστικό αποτελούν την τοπική κοινότητα Κνίδης που ανήκει στην δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 100 κατοίκους.

## Παραπομπές


Κατηγορία:Δήμος Γρεβενών
Πόρος
Παραλία Αγίου Ανδρέα Αρκαδίας

Η **Παραλία Αγίου Ανδρέα** είναι μικρός παραθαλάσσιος οικισμός και λιμανάκι στην Πελοπόννησο και την Περιφερειακή Ενότητα Αρκαδίας με υψόμετρο 4 μέτρα.

## Γεωγραφία - Ιστορία
Η Παραλία Αγίου Ανδρέα βρίσκεται στα παράλια του Αργολικού κόλπου, δίπλα στις εκβολές του χείμαρρου Βρασιάτης. Είναι συνοικισμός του Αγίου Ανδρέα σε απόσταση περίπου 3,5 χλμ. Β.-ΒΑ. από αυτόν, 8 χλμ. ΝΑ. από το Άστρος και 52 χλμ. ΝΑ. από την Τρίπολη. Είναι συνέχεια της ακτογραμμής που στα βόρεια της εκτείνεται το Παράλιο Άστρος και το Κορακοβούνι, στο σημείο που εκβάλλει η λίμνη του Μουστού στη θάλασσα και στα νότια της ακτογραμμής είναι το Αρκαδικό χωριό. 

Ο λόφος στη νότια άκρη του λέγεται Χερονήσι λόγω του ότι παλιά ήταν νησί κι έτσι ονομάζεται η παραλία στα αριστερά. Στα δεξιά η παραλία ονομάζεται Μύλος από έναν ανεμόμυλο που σταμάτησε να λειτουργεί εδώ και εκατό χρόνια και σιγά σιγά βυθίζεται στην θάλασσα.

Η ευρύτερη περιοχή του οικισμού ακόμα και ο ενάλιος χώρος της έχει κηρυχθεί αρχαιολογικός χώρος με πολλά ευρήματα από τους πρωτοελλαδικούς μέχρι τους κλασσικούς χρόνους. 

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στον στην τότε κοινότητα Αγίου Ανδρέα. Σύμφωνα με το σχέδιο Καλλικράτης μαζί με τον Άγιο Ανδρέα, το Αρκαδικό Χωριό και τον Άγιο Γεώργιο Αγίου Ανδρέου αποτελούν την τοπική κοινότητα Αγίου Ανδρέου που ανήκει στο Δήμο Βόρειας Κυνουρίας και σύμφωνα με την απογραφή του 2011 απογράφονται 32 κάτοικοι.

## Εξωτερικοί σύνδεσμοι
* Η παραλία του Αγίου Ανδρέα (Αρκαδία) στο https://www.youtube.com/
* Παραλία Αγίου Ανδρέα, πύργος Σαραντάρη  από τον ιστότοπο http://ecastles.culture.gr/ 

## Δείτε επίσης
* Αρκαδική Ριβιέρα

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Εκλογική περιφέρεια Κέρκυρας

|header3      = Σημερινή εκλογική περιφέρεια
|label4       = Δημιουργήθηκε
|data4        = 1958
|label5       = Αριθμός εδρών
|data5        = 3
}}
Η **εκλογική περιφέρεια Κέρκυρας** είναι μια από τις 59 εκλογικές περιφέρειες της Ελλάδας. Είναι μία από τις τέσσερις εκλογικές περιφέρειες της μείζονος περιφέρειας Ιονίων νήσων. Η εκλογική περιφέρεια Κέρκυρας αντιπροσωπεύει 108.678 δημότες και περιλαμβάνει τους δήμους Κεντρικής Κέρκυρας και Διαποντίων Νήσων, Βόρειας Κέρκυρας, Νότιας Κέρκυρας και Παξών. Αντιστοιχεί σε 3 έδρες στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2011. 

## Δήμοι και Ψηφοφόροι
Στην Εκλογική περιφέρεια Κέρκυρας υπάγονται τέσσερις καλλικρατικοί δήμοι: 
* Δήμος Κεντρικής Κέρκυρας και Διαποντίων Νήσων (65.594 εγγεγραμμένοι ψηφοφόροι)
* Δήμος Βόρειας Κέρκυρας (20.679 εγγεγραμμένοι ψηφοφόροι)
* Δήμος Νότιας Κέρκυρας (19.816 εγγεγραμμένοι ψηφοφόροι)
* Δήμος Παξών (2.642 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1974 και μετά στην εκλογική περιφέρεια Κέρκυρας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1994 και μετά στην εκλογική περιφέρεια Κέρκυρας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015). 

### Βουλευτές Κέρκυρας 1974-σήμερα
Ακολουθούν οι βουλευτές Κέρκυρας της περιόδου 1974-2019

### Σύνοψη των εδρών που κέρδισαν

## Πηγές

***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Δημ. 2015, Ευρ. 2019:** Ιστοσελίδα Υπ. Εσωτερικών .

## Παραπομπές


Κερκυρας
Κατηγορία:Κέρκυρα
Πανελλήνιο Πρωτάθλημα Φινν

Το **Πανελλήνιο Πρωτάθλημα Φινν** είναι ρεγκάτα της ιστιοπλοΐας για σκάφη τύπου Φινν το οποίο διοργανώνεται ετησίως από την Ελληνική Ιστιοπλοϊκή Ομοσπονδία (ΕΙΟ).  
## Διοργανώσεις

### Σύνολο τίτλων

## Πρωταθλητές

### Συνολικά

## Παραπομπές


## Εξωτερικοί σύνδεσμοι
*Επίσημη ιστοσελίδα της Ελληνικής Ιστιοπλοϊκής Ομοσπονδίας
*Παλαιότερη ιστοσελίδα της Ελληνικής Ιστιοπλοϊκής Ομοσπονδίας (έως το 2016)
*Ελληνική Ιστιοπλοϊκή Ομοσπονδία — Νικητές Πανελληνίων Πρωταθλημάτων (2001−2008) στο Internet Archive

Κατηγορία:Πανελλήνιο Πρωτάθλημα Φινν
Κατηγορία:Πρωταθλητές Ελλάδος
Μιέντζ Λεγκνίτσα

Η **Μιέντζ Λεγκνίτσα** (πολωνικά: *Miedź Legnica*) είναι πολωνικός ποδοσφαιρικός σύλλογος, με έδρα τη Λεγκνίτσα. Ιδρύθηκε το 1971. 

Το 2018, η Μιέντζ κέρδισε για πρώτη φορά στην ιστορία του συλλόγου την άνοδο στην Εκστρακλάσα.

## Ιστορία

## Διακρίσεις

### [[1 Λίγκα Πολωνίας (ποδόσφαιρο ανδρών)|1 Λίγκα]]
***Πρωταθλητές:** 2017–18, 2021–22

### [[Κύπελλο Πολωνίας (ποδόσφαιρο ανδρών)|Κύπελλο Πολωνίας]]
* **Νικήτρια** (1): 1992 - Μιέντζ Λεγκνίτσα 1-1 (π) 4-3 Γκούρνικ Ζάμπζε

### [[Σούπερ Καπ Πολωνίας (ποδόσφαιρο ανδρών)|Σούπερ Καπ Πολωνίας]]
* **Φιναλίστ** (1): 1992 - Λεχ Πόζναν 4-2 Μιέντζ Λεγκνίτσα 

### Ευρωπαϊκές διοργανώσεις

## Παραπομπές


## Εξωτερικοί σύνδεσμοι
*  
* Μιέντζ Λεγκνίτσα στο 90minut.pl 


Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1971
Δήμος Νότιας Κέρκυρας

Ο **Δήμος Νότιας Κέρκυρας** είναι δήμος της Περιφέρειας Ιονίων Νήσων. Αποτελείται από τους άλλοτε Δήμους Κορισσίων, Λευκιμμαίων και Μελιτειέων (πρόγραμμα Καποδίστριας, 01.01.1999–31.12.2010), οι οποίοι στη συνέχεια αποτέλεσαν δημοτικές ενότητες του ενιαίου Δήμου Κέρκυρας (πρόγραμμα Καλλικράτης, 01.01.2011–31.08.2019). Συστάθηκε το 2019, με την εφαρμογή του προγράμματος Κλεισθένης Ι (τροποποίηση του "Καλλικράτη"), σύμφωνα με τον οποίο όλες οι υποδιαιρέσεις των δημοτικών ενοτήτων μετονομάσθηκαν σε κοινότητες. Έδρα του Δήμου είναι η Λευκίμμη.

## Δημοτικές Ενότητες

Σε αγκύλες σημειώνεται ο πληθυσμός, σύμφωνα με την Απογραφή του 2011:

## Δημοτικές Εκλογές
### 2023

!style="background-color:#E9E9E9" align=left colspan=3|Υποψήφιος / Συνδυασμός / Κόμμα
!style="background-color:#E9E9E9" align=right|%1ου γύρου
!style="background-color:#E9E9E9" align=right|Ψήφοι 1ου γύρου
!style="background-color:#E9E9E9" align=right|%2ου γύρου
!style="background-color:#E9E9E9" align=right|Ψήφοι 2ου γύρου
!style="background-color:#E9E9E9" align=right|Σύνολο εδρών
|-
|style="background-color:grey"|
|style="background-color:grey"|
|align="left"|Βασίλειος Χειμαριώτης / ΕΝΩΤΙΚΗ ΚΙΝΗΣΗ ΝΟΤΙΑΣ ΚΕΡΚΥΡΑΣ / -
|20,75%
|2.091
|**60,13%**
|**4.967**
|**15**
|-
|style="background-color:grey"|
|style="background-color:blue"|
|align="left"|Κωνσταντίνος Λέσσης / ΕΝΩΤΙΚΗ ΚΙΝΗΣΗ ΝΟΤΙΑΣ ΚΕΡΚΥΡΑΣ / ΝΔ
|32,82%
|3.307
|39,87%
|3.293
|4
|-
|style="background-color:grey"|
|style="background-color:grey"|
|align="left"|Νικόλαος Γκούσης / ΔΗΜΟΤΙΚΗ ΣΥΝΕΡΓΑΣΙΑ ΓΙΑ ΤΟ ΝΟΤΟ / -
|19,83%
|1.998
|
|
|3
|-
|style="background-color:#d30b0b"|
|style="background-color:#d30b0b"|
|align="left"|Σταμάτιος Πελάης/ ΛΑΪΚΗ ΣΥΣΠΕΙΡΩΣΗ ΝΟΤΙΑΣ ΚΕΡΚΥΡΑΣ / ΚΚΕ
|18,15%
|1.829
|
|
|2
|-
|style="background-color:#178f45"|
|style="background-color:#178f45"|
|align="left"|Αλέξανδρος Αλεξάκης/ ΝΕΑ ΑΡΧΗ ΓΙΑ ΤΗΝ ΝΟΤΙΑ ΚΕΡΚΥΡΑ / ΠΑΣΟΚ - Κίνημα Αλλαγής
|8,45%
|852
|
|
|1
|}

### 2019

!style="background-color:#E9E9E9" align=left colspan=3|Υποψήφιος / Συνδυασμός / Κόμμα
!style="background-color:#E9E9E9" align=right|%1ου γύρου
!style="background-color:#E9E9E9" align=right|Ψήφοι 1ου γύρου
!style="background-color:#E9E9E9" align=right|%2ου γύρου
!style="background-color:#E9E9E9" align=right|Ψήφοι 2ου γύρου
!style="background-color:#E9E9E9" align=right|Σύνολο εδρών
|-
|style="background-color:grey"|
|style="background-color:blue"|
|align="left"|Κωνσταντίνος Λέσσης / ΕΝΩΤΙΚΗ ΚΙΝΗΣΗ ΝΟΤΙΑΣ ΚΕΡΚΥΡΑΣ / ΝΔ
|44,59%
|4.562
|**58,09%**
|**4.184**
|**12**
|-
|style="background-color:grey"|
|style="background-color:grey"|
|align="left"|Νικόλαος Γκούσης / ΔΗΜΟΤΙΚΗ ΣΥΝΕΡΓΑΣΙΑ ΓΙΑ ΤΟ ΝΟΤΟ / -
|23,16%
|2.369
|41,91%
|3.018
|6
|-
|style="background-color:grey"|
|style="background-color:grey"|
|align="left"|Ιωάννης Πανδής/ ΝΟΤΙΑ ΚΕΡΚΥΡΑ ΠΟΛΙΤΩΝ / -
|17,19%
|1.759
|
|
|5
|-
|style="background-color:#d30b0b"|
|style="background-color:#d30b0b"|
|align="left"|Γεώργιος Κουλούρης/ ΛΑΪΚΗ ΣΥΣΠΕΙΡΩΣΗ ΝΟΤΙΑΣ ΚΕΡΚΥΡΑΣ / ΚΚΕ
|15,05%
|1.540
|
|
|4
|}

## Δείτε επίσης

* Δήμος Κεντρικής Κέρκυρας και Διαποντίων Νήσων
* Δήμος Βόρειας Κέρκυρας

## Παραπομπές



Κερκυρας, Νοτιας
Κατηγορία:Δήμοι της περιφερειακής ενότητας Κέρκυρας
Περιβολάκι Γρεβενών

*Για συνώνυμο οικισμό στην Ελλάδα δείτε το λήμμα: [[Περιβολάκι Θεσσαλονίκης]]*

Το **Περιβολάκι**, επίσημα **Περιβολάκιον** είναι ορεινό χωριό της περιφερειακής ενότητας Γρεβενών σε υψόμετρο 930 μέτρα.

## Γεωγραφικά - ιστορικά στοιχεία
Το Περιβολάκι βρίσκεται στις πλαγιές του όρους Όρλιακας, μέσα στο Εθνικό Πάρκο Βόρειας Πίνδου σε περιοχή κατάφυτη από δάση ελάτης. Είναι κτισμένο ανάμεσα στον Ζάκα (Α.) και Λάβδα (Δ.) και απέχει 24 χλμ. Δ.-ΝΔ. από τα Γρεβενά. Το χωριό διαθέτει τουριστικό ξενώνα και χαρακτηριστικές είναι οι σκεπές των σπιτιών του που είναι φτιαγμένες για να αντέχουν το βαρύ χειμώνα καθώς και οι βρύσες του. Οι ντόπιοι το αναφέρουν και με το όνομα *Πιπινίτσα*. Το 1918 αναφέρεται επίσημα ως *Λυπινίτσα* στο ΦΕΚ 260Α - 31/12/1918 να προσαρτάται στην τότε κοινότητα Τίστης που ανήκε στο νομό Κοζάνης. Το 1919 το όνομα διορθώνεται σε *Λεπενίτσα*, το 1928 με το ΦΕΚ 156Α - 08/08/1928 μετονομάζεται σε Περιβολάκι και το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης, μαζί με τον Ζάκα αποτελούν την τοπική κοινότητα Ζάκα που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 έχει πληθυσμό 12 κατοίκους.

## Εξωτερικοί σύνδεσμοι
*Φωτογραφίες από το Περιβολάκι Γρεβενών από τον ιστότοπο http://www.pamegrevena.gr

## Παραπομπές


Κατηγορία:Δήμος Γρεβενών
Περιβολάκι
Κόπα Αμέρικα 2001

Το **Κόπα Αμέρικα 2001** (ισπανικά: *2001 Copa América*) είναι η 40η διοργάνωση του Κόπα Αμέρικα, κύριου ποδοσφαιρικού κυπέλλου για τις εθνικές ομάδες της Νότιας Αμερικής. Η διοργάνωση οργανώθηκε από την ΚΟΝΜΕΜΠΟΛ και έλαβε χώρα στην Κολομβία από τις 11 Ιουλίου ως τις 29 Ιουλίου.

Η Κολομβία κατέκτησε το κύπελλο, νικώντας στον τελικό την Μεξικό με 1-0. Η Ονδούρα κατέκτησε την τρίτη θέση, νικώντας την Ουρουγουάη με 5-4 στα πέναλτι στον μικρό τελικό (2-2).

## Πρώτη Φάση

### 1ος Όμιλος

----
----
----
----
----

### 2ος Όμιλος

----
----
----
----
----

### 3ος Όμιλος

----
----
----
----
----

## Κατάταξη ομάδων που πήραν τρίτες θέσεις

## Φάση νοκ-άουτ

### Προημιτελικά

----
----
----

### Ημιτελικά

----

### Μικρός Τελικός

### Τελικός





## Παραπομπές


Κατηγορία:Κόπα Αμέρικα